runetrust/blame-folketinget-dk huggingface dataset:
Søren Gade (V), 2004-05-06:
Jeg vil sige til fru Elisabeth Arnold, at det er et problem,
hver gang en dansk statsborger begår noget i udlandet, som sætter os i et dårligt lys.
Det handler jo ikke kun om soldater.
Det er jo sådan, at når vi har soldater ude og de har deres ferie og de holder den i et andet land, så spankulerer
de jo ikke rundt i en dansk uniform
, så er de civile mennesker som du og jeg.
Det betyder, at selvfølgelig er det et problem, men det er et problem, hvordan alle mennesker opfører sig.
Jeg vil sige, at det er vigtigt for mig at understrege, at vi tager hånd om dem, når de er i uniform - dér har vi strenge regler - men det er netop i deres fritid.
Jeg kan illustrere med et eksempel, hvor grotesk det kunne blive: Hvis en soldat tager hjem til Danmark på orlov og har de lyster, som gør, at han går til prostituerede med en kammerat, så skulle det, han gør, så være ulovligt, mens det, kammeraten gør, er lovligt.
Det sætter det lidt på spidsen.
Det betyder jo ikke, at jeg står her og forsvarer, at det sker; det betyder bare, at jeg siger: Deres fritid er deres egen, tjenestetiden tager forsvaret sig af, og der regulerer vi brug af prostituerede til nul i missionsområdet.
Elisabeth Arnold (RV), 2004-05-06:
Fru Anne Grete Holmsgaard har allerede spurgt om noget af det, jeg gerne ville spørge om, men jeg vil blot hæfte mig ved, at ministeren brugte udtrykket »indgreb i den personlige frihed« flere gange i slutningen af sin svartale.
Jeg synes godt, ministeren må præcisere, at enhver form for adfærdskodeks jo tilsigter at begrænse den personlige frihed.
Den tilsigter jo netop at prøve at sige til folk: I skal altså ikke gøre, hvad pokker I har lyst til, fordi I er udsendt på Danmarks vegne eller på organisationens vegne, og det spiller en rolle, hvordan I opfører jer.
Så det der med den personlige frihed er jo netop noget, man skal begrænse, når man laver en adfærdskodeks, og der er jo præcis i forslaget ikke tale om et forbud, men om en adfærdskodeks, som man skriver under på i forbindelse med kontrakten, og derfor ikke et forbud i straffelovsmæssig forstand.
Men jeg vil blot spørge ministeren om følgende konkrete eksempel: Er det ikke fuldstændig lige så skadeligt for Danmarks eller for NATO's eller for FN's omdømme, hvis en dansk soldat, der er udsendt på Danmarks vegne, i sin fritid begår et eller andet ubehageligt i et land, hvor vedkommende er på orlov, f.eks. raserer et bordel, eller hvad man kan finde på?
Er det ikke lige så ubehageligt for den styrkes omdømme, som hvis det foregik i tjenesten?
Søren Gade (V), 2004-05-06:
Jeg vil sige til fru Anne Grete Holmsgaard, at selvfølgelig er det vigtigt, at soldaterne opfører sig rigtigt på deres orlov, men det er jo en form for ferie eller orlov, de har.
Jeg synes, der ligger nogle gode tiltag i, at man vil oplyse soldaterne om konsekvenserne ved at bruge prostituerede, både for de prostituerede og for soldaten selv, men det er bare sådan, at vi anser det som værende meget svært at gå ind og ville bestemme over soldatens fritid.
Vi anerkender, at vi har ansvaret ude i missionsområdet,
og der bliver lavet en streng policy både med hensyn til prostituerede og indtagelse af alkohol, hvis det kommer dertil, netop af hensyn til sikkerheden, og hvordan man virker i området, og så selvfølgelig det problem, som ligger i det, at det mange gange er udnyttelse af kvinder, som måske mod deres vilje er kommet ind i prostitution.
Derfor mener jeg faktisk, at vi tager problemet alvorligt, og jeg kan give fru Anne Grete Holmsgaard håndslag på, at vi selvfølgelig vil følge den udvikling inden for NATO, hvor man prøver at behandle det her problem og se, hvad man kan gøre for at mindske soldaters brug af prostituerede, også når de er væk fra området. Jeg må sige til fru Anne Grete Holmsgaard, at alene ved en transport til et andet land vil man også kunne sige til soldater, at der er områder, vi ikke vil have, de kommer, hvis det er således, at der er en kendt connection mellem det missionsområde, der er, og så de barer eller de gader, hvor prostituerede eventuelt holder til.
Lene Espersen (KF), 2004-05-06:
Jeg vil sige til fru Bodil Kornbek, at jeg tror da meget langt hen ad vejen, at der er meget stor enighed i Folketinget om, at vi må gøre, hvad vi kan for at bekæmpe ikke mindst alle de sociale problemer, der er en konsekvens af prostitution.
Noget af det jeg personlig, og det er med henblik på det, fru Bodil Kornbek netop har givet udtryk for, synes er noget af det allermest problematiske, er, at de, der har det allersværest, bliver drevet til i det skjulte at drive prostitution, og dermed bliver det endnu sværere for behandlere, sociale myndigheder, at komme i kontakt med vedkommende.
Derfor tror jeg egentlig, at det er bedre at fastholde den praksis, vi har lovgivningsmæssigt i Danmark, men så sikre os, at de sociale myndigheder naturligvis er opmærksomme og gør, hvad de kan for de her grupper, hjælper dem ud af den elendighed, de er i, og sikrer dem et andet perspektiv og også en anden indtægtskilde i livet.
Anne Grete Holmsgaard (SF), 2004-05-06:
Det er klart, at der vil være nogle skævheder i det her, afhængigt af, hvordan man stiller det op.
Den ene måde, man kan stille det op på, er ved at sige: Jamen hvad med den civile dansker, der er på ferie i Grækenland, og den udstationerede fra de danske styrker, der er på ferie.
Jeg synes derfor, det er forkert at lave den sammenligning, for sammenligningen bør gå på, at man stadig væk er udsendt, men har en kort pause i sin udsendelse
, men ikke desto mindre er man stadig væk en slags ambassadør for Danmark og bør derfor leve op til de her krav. Vi har netop ikke stillet forslag om, at det skal gøres forbudt, men at det skal ind i kontrakten.
Ministeren startede meget klart med at sige, at regeringen er enig i, eller at ministeren er enig i, at udsendte soldater bør undgå at gå til prostituerede, når de er udsendt.
Og så tænkte jeg: Dejligt; godt, vi har fået en ny forsvarsminister, som er en moderne mand, fleksibel, ikke bange for ligesom at bryde nogle nye veje og sige: Selvfølgelig må man gøre det her.
Det er klart, at det ikke er let at blive ny minister; man bliver jo pakket ind i vanerne fra den tidligere minister og i alle de her forbehold.
Og jeg synes, det var synd, at ministeren næsten til sidst begyndte at sammenligne det at drikke alkohol, når man er udsendt, med det at bruge prostituerede.
Der vil jeg godt spørge ministeren: Er ministeren ikke enig i, at der er en verden til forskel på, om man som udsendt og dermed som en slags ambassadør - også når man er på ferie som udsendt - drikker sig fuld på en bar, eller om man bruger en prostitueret?
Bodil Kornbek (KD), 2004-05-06:
Kristendemokraterne er positive over for dette beslutningsforslag fra SF.
Det fremgår af energiaftalen fra 29. marts i år, at regeringen inden udgangen af 2004 skal komme med en handlingsplan for energieffektivisering og energibesparelser.
Denne handlingsplan kommer også til at indeholde et afsnit om energibesparelse i bygninger, og jeg skal derfor opfordre regeringen til at lade sig inspirere af dette beslutningsforslag, når den nu skal i gang med handlingsplanen. Der ligger et stort, uudnyttet potentiale for energibesparelser i bygninger.
Det fremgår af beslutningsforslaget, at bygningers energiforbrug udgør 40 pct. af det samlede energiforbrug i EU-landene.
I særlig grad synes vi godt om forslaget om en kraftig stramning af bygningsreglementet, hvilket bl.a. skal ske ved at indføje i bygningsreglementet, at nybyggeri som hovedregel skal opføres med solceller og/eller solvarmepaneler.
Vi synes også, det kunne være interessant at indføre en energimærkningsordning for alle huse og ikke kun ved salg, sådan som reglerne er i dag.
Kristendemokraterne mener, at regeringen i stedet for at sikre overholdelse af Kyotoaftalen ved at købe CO2-kvoter i udlandet burde prioritere energibesparende tiltag i Danmark langt højere.
Dette beslutningsforslag fra SF kunne være et kvalificeret bud på, hvordan vi kommer videre med energibesparelser.
Helle Sjelle (KF), 2004-05-06:
Jeg skal blot sige, at Det Konservative Folkeparti ikke kan støtte SF's beslutningsforslag, som indeholder en opfordring til regeringen om at udarbejde en politik på baggrund af flere konkrete initiativer, initiativer, som gerne skulle medføre en halvering af varmeforbruget i nye og eksisterende bygninger inden 2020. Årsagen til, at vi ikke støtter forslaget, er primært, at vi allerede som led i aftalen, som jo er behandlet tidligere i dag, har aftalt, at der skal fremlægges en handlingsplan for øget energieffektivisering og energibesparelser inden udgangen af 2004.
Derudover vil der også til oktober blive fremsat et lovforslag, som implementerer EU's bygningsdirektiv.
Vi kan derfor ikke støtte beslutningsforslaget.
Søren Gade (V), 2004-05-06:
Jeg medgiver fru Anne Grete Holmsgaard, der er en stor forskel, og det var også kun et eksempel medtaget for at demonstrere, hvor svært det kan være, fordi indgrebet i den enkelte soldats frihed jo er et indgreb, hvad enten det går på brug af prostituerede i fritiden eller indtagelse af alkohol.
Jeg er helt på det rene med fra mit arbejde tidligere i OSCE, at trafficking af kvinder er et kæmpeproblem specielt i Østeuropa, og derfor er det også vigtigt for mig at understrege, at soldater i missionsområderne ikke kan bruge prostituerede både af hensynet til forholdet til de civile, og også fordi vi simpelt hen ikke ønsker det.
Men problemet opstår, når soldaterne har fritid og tager til et andet land.
Lige så vel som det i dag ikke er forbudt for soldater eller andre mænd i deres fritid at gå til prostituerede i Danmark, så er det meget svært at lovgive om det i soldaternes fritid, men i tjenesten ser vi alvorligt på det, og der er der lavet adfærdsregler for soldaters brug af prostituerede, og det er nul i missionsområdet.
Svend Auken (S), 2004-05-06:
Fordi man spiser ernæringsrigtig mad, behøver det jo ikke at gøre ondt, eller fordi man overholder fartgrænserne behøver man vel ikke føle, at man ikke er et frit menneske.
Men der vil da være nogle, der overopfylder målene, og nogle, der ikke gør det.
Jeg forestiller mig i hvert fald ikke noget regimente.
Jeg tror selv, det er i hvert fald, hvad eksperterne siger til os, at bare ved justering af fyr og, som der blev sagt før, af kedler osv. kan der opnås meget gode resultater; anvendelse af energivinduer, der er et enormt potentiale her; isolering osv. Der er virkelig mange ting at hente, men jeg forestiller mig bestemt ikke et husdør til husdør-tjek for at kontrollere mennesker, men derimod en national indsats for at nå et mål.
Bodil Kornbek (KD), 2004-05-06:
Jeg er naturligvis enig i de meget fine ord om en anden indtægtskilde i livet, og at de skal hjælpes ud osv.
Det er derfor, at man sådan set kan undre sig over, at regeringen sparer bl.a. på det opsøgende arbejde.
PRO-Centret i Århus må lukke, der er ikke nogen handlingsplaner på hele det her område.
, det har regeringen overhovedet ikke kunnet stemme for.
Man har en meget afventende holdning til det.
Der er en artikel i Information i dag af projektleder Aase Rieck Sørensen fra Center for Ligestillingsforskning,
hvor hun skriver, at der er en sammenhæng mellem samfundets holdning og antallet af prostituerede
Der er også lige kommet et ph.d.-resultat fra Københavns Universitet, der viser, at der er en sammenhæng mellem den lovgivning, et land har i forhold til prostituerede, og antallet af prostituerede. Denne undersøgelse viser så også, at den holdning, man har i befolkningen, også ændrer karakter, når der bliver taget klar stilling i lovgivningen.
Har ministeren nogen kommentarer til den del af det, at det, at man har en lovgivning, også rent faktisk kan have en adfærdsregulerende virkning?
Anne Grete Holmsgaard (SF), 2004-05-06:
Vi erkender i SF, at det er en svær diskussion, om man skal kriminalisere kunderne, eller om man ikke skal gøre det.
Men en af de ting, justitsministeren sagde i sit eget indlæg under B 149 var, at det, man har opnået i Sverige, er, at Sverige ikke betragtes som et godt marked blandt mennneskehandlere.
Så sagde justitsministeren umiddelbart bagefter, at vi ikke er villige til at gå den vej, vi tror, at vi kan opnå de samme resultater ved en anden indsats.
Jeg vil godt spørge justitsministeren, om hun synes, der er noget, der peger på, at vi herhjemme har så gode resultater med at fange bagmændene ind, at det faktisk er berettiget at tro på, at vi kan opnå lige så gode resultater.
Nu ved jeg godt, at regeringens handlingsplan kun har kørt i kort tid, men det er også meget få bagmænd, det overhovedet er lykkedes at få fanget så meget ind i nettet, at man har kunnet rejse en sag mod dem.
Ulrik Kragh (V), 2004-05-06:
Jeg synes, det giver god mening, at hr. Jann Sjursen med det andet forslag forsøger at brede det ud til alle.
Men sådan som jeg har defineret det, mener jeg, at det giver god mening. Med hensyn til NATO's arbejde med problemet er det jo helt relevant, at man internationalt kigger på, hvilke problemstillinger der er, og hvordan NATO kan være med til at afhjælpe dem.
Det synes jeg er helt relevant, og jeg synes, at den måde, forsvarsministeren redegjorde for det på, var udmærket, og den bakker vi naturligvis op.
Jann Sjursen (KD), 2004-05-06:
Jeg synes altså også, at det er skudt lidt over målet
, når hr. Ulrik Kragh siger, at der er tale om en klapjagt med de her forslag.
For det første indleder hr. Ulrik Kragh selv sin ordførertale med at forklare, hvor forfærdeligt det var at køre dernede i nærheden af Pristina med de problemer, der var, som måske ikke var forårsaget af danske soldater, men nuvel, der var problemer. For det andet har vi også hørt forsvarsministeren redegøre for, hvorledes man i NATO-sammenhæng arbejder med det her problem, for man må jo erkende, at der er et problem. Derfor synes jeg sådan set, at det er lidt utroligt, at man her skal høre hr. Ulrik Kragh ligesom beskylde nogle for at drive en klapjagt på et tema, som rent faktisk optager mange, inklusive NATO, som arbejder med problemstillingen.
Det må være naturligt, at danske parlamentarikere også i den proces prøver at give deres bud på, hvad vi egentlig forventer, ikke bare af danske soldater, men - hvis man tager Kristendemokraternes forslag - af udsendte i det hele taget i statens tjeneste.
For vores gælder jo alle.
Jeg er sådan set enig i, at man ikke kun bør pege på soldater.
Det må i virkeligheden gælde alle udsendte i statens tjeneste.
Så kunne vi i hvert fald ikke lande på, at der ikke er
så store problemer, for hr. Ulrik Kragh har selv peget på dem i sin ordførertale.
Det der med klapjagt kan vi vist godt pakke sammen.
Ulrik Kragh (V), 2004-05-06:
Der skal ikke herske tvivl om Venstres holdning til tvungne prostituerede.
Det var det, jeg indledte min ordførertale med.
Vi har trods alt nogle mennesker, som gør en utrolig stor indsats for at sikre andres frihed og andres fremtid; de er med til at genopbygge den.
Derfor synes jeg, at det vil være helt relevant, om man holdt sig fra den type eksempler, når vi taler om mennesker, der gør så stor en indsats.
Elisabeth Arnold (RV), 2004-05-06:
Det er helt klart, at hr. Ulrik Kragh på Venstres vegne ikke ønsker at støtte nogen af de her forslag, og det har vi forstået, og det er jeg sikker på at alle har forstået.
Jeg vil blot nævne, at netop fordi forsvarsministeren skulle have eksempler på, hvordan sådan noget kunne ske, så sagde jeg, at det må være lige så slemt for Danmark - et tænkt eksempel - hvis de raserer et bordel eller sådan noget, hvad enten de har uniform på eller ikke har det.
Skaden for Danmark, som sender folk ud, er lige stor.
Når jeg så ikke bruger det tænkte eksempel, så vil jeg blot sige, at der dog har været sager, jeg ved ikke, om de er afgjort, jeg ved slet ikke, om de er rigtige, men der har været presseforlydender om, at danske soldater har besøgt mindreårige prostituerede nogle af de steder, hvor de har været udsendt.
Det er også et problem for Danmark, og derfor mener jeg under alle omstændigheder, at der kommer presseoverskrifter om, hvordan danske soldater opfører sig, og de kan bare mistænkes for at have haft omgang med f.eks. mindreårige.
Det vil under alle omstændigheder også være forbudt i Danmark.
Ulrik Kragh (V), 2004-05-06:
Jeg er utrolig glad for, at fru Elisabeth Arnold fik muligheden for at slå fast, at det var et tænkt eksempel, for det er jo netop ikke typisk for danske soldater, at de roder sig ud i den type problemstillinger, som fru Elisabeth Arnold valgte at fremføre som et eksempel i Folketingssalen.
Det er egentlig det, jeg mener med oppositionens mistænkeliggørelse.
Med hensyn til, om det er en frivillig aftale, eller om det er et forbud, fremførte jeg i min ordførertale, at såfremt prostitution er lovlig i det land, det foregår - prostitution er lovlig i Danmark - og når folk har fri, så mener vi ikke, der er nogen grund til at gå ind og lave særlige restriktioner, hverken gennem lovgivning eller igennem frivillige aftaler.
Det er en privat sag.
Elisabeth Arnold (RV), 2004-05-06:
Jeg er lidt overrasket over, at det helt tænkte eksempel, jeg kom med for et øjeblik siden over for forsvarsministeren, pludselig bliver inkluderet i den klapjagt, som nogle åbenbart efter hr. Ulrik Kraghs opfattelse skulle drive på danske soldater.
Jeg må sige, at det undrer mig meget, og det tyder jo meget på, at hr. Ulrik Kragh åbenbart har en svag sag, siden han skal ty til den slags midler.
Jeg havde egentlig noget helt andet: Selve den formulering, som SF har i sit beslutningsforslag,
går jo på, at der ikke er tale om et forbud, men at der er tale om en frivillig kontrakt, altså en adfærdskodeks, man skriver under på, hvor man afstår fra at benytte sig af prostituerede, når man udsendt.
Der er altså ikke tale om et forbud i strafferetlig forstand, der er tale om, at man indgår en frivillig kontrakt med sin arbejdsgiver om, at man ikke opsøger prostituerede, når man er ude.
Det er da ikke det samme som at forbyde.
Det er det samme som at pålægge eller stille nogle krav til de personer, man udsender, og som man lønner, og de skriver frivilligt under på aftalen.
Det er jo en helt anden type end at indføre det i straffeloven.
Ulrik Kragh (V), 2004-05-06:
Det er ud fra det, og det er i den ånd, det skal forstås.
Hr. Svend Heiselbergs bemærkninger under det åbne samråd er hr. Svend Heiselbergs private, lige så vel som det, om man vil besøge en prostitueret, medens man er under udsendelse, hvis det er sådan, at man har fri og har orlov, er et privat spørgsmål.
Det er de kommentarer, jeg kan give det.
Lene Espersen (KF), 2004-05-06:
Nu har jeg ikke set den pågældende artikel og kender derfor heller ikke noget til den undersøgelse, som fru Bodil Kornbek henviser til.
Men selvfølgelig er det klart, at den lovgivning, vi har, har en helt klar holdningspåvirkning af befolkningen.
Det er også derfor, at det ikke er forbudt at være prostitueret.
For mig at se handler det meget om, at vi ikke skal stigmatisere denne her gruppe, men sørge for at give en hjælpende hånd og vise en anden vej socialt.
Jeg vil gerne fastholde over for fru Bodil Kornbek, at jeg tror, man skal tænke sig meget grundigt om, hvis man begynder at ændre de grundlæggende retspolitiske ting og ikke mindst de lovgivningsmæssige initiativer i forhold til denne her gruppe, fordi man meget nemt risikerer at gøre tingene værre for de personer, man allerhelst vil hjælpe.
Det er også det, jeg forsøger at give udtryk her.
Men jeg vil sige til fru Bodil Kornbek, at jeg da absolut er indstillet på under udvalgsbehandlingen, at vi må se på den rapport; jeg kender den som sagt ikke særlig godt og vil også meget gerne kommentere det, der hører under mit ministerium.
Der er nok også andre ministerier, bl.a. Socialministeriet, der er involverede.
Anne Grete Holmsgaard (SF), 2004-05-06:
Det var godt nok virkelig en pinlig gang for hr. Ulrik Kragh.
Hvor er det, SF har ført klapjagt på soldaterne?
Det åbne samråd er jo båndet, og det er herligt.
Det var der, hvor Venstres medlem, hr. Svend Heiselberg, sagde, og jeg citerer ordret: »Jeg synes, det er helt naturligt, at unge mennesker, soldater, der er blevet sendt ud, har mulighed for at købe, øh, gå ind til prostituerede.« Er det klapjagt på kvinder?
Det har jeg faktisk ikke påstået.
Det må hr. Ulrik Kragh simpelt hen dokumentere, eller også må han æde sine ord igen.
Lene Espersen (KF), 2004-05-06:
Jamen man må bare konstatere, at der er en uenighed mellem regeringen og Kristendemokraterne om det her tema.
Vi finder altså, at der er flere ulemper, end der er fordele ved at foretage en kriminalisering af kunderne.
Vi tror på, at en effektiv retsforfølgning, rigtige redskaber til politiet er den måde, man skal bekæmpe organiserede kriminelle netværk på.
Jann Sjursen (KD), 2004-05-06:
Jeg kender godt tallene fra Sverige, og det kan selvfølgelig godt diskuteres, om der har været et fald, eller om man kan sige, at man har undgået at få den stigning, som vi bl.a. har oplevet her i Danmark i de sidste år for ikke at sige i de sidste måneder.
Tallet er jo nærmest eksploderet i de senere år, netop fordi vi er et attraktivt - jeg vil næsten ikke sige det, men alligevel - marked for ikke mindst de menneskehandlere, der tjener fedt på at sælge prostituerede til det danske marked.
Det tal eksploderer i Danmark.
Det gør det ikke på samme måde i Sverige, fordi det ikke er attraktivt at være der, når man også er i risikozonen for at blive dømt som kunde og ikke kun som bagmand.
Så synes jeg også, at det burde tælle, at nogle af dem, som trods alt arbejder socialt med disse prostituerede herhjemme, bl.a. Reden, jo bl.a. har talt for, at man burde overveje at kriminalisere kunderne, netop fordi det kan mindske antallet.
Det skal selvfølgelig ikke stå alene, det skal kombineres med en stærkt forøget indsats, sådan som Kristendemokraterne også har foreslået det.
Det er der, jeg synes, at det overhovedet ikke hænger sammen, for nok er der taget nogle få initiativer, men den massive sociale indsats for også at komme de prostituerede til hjælp synes jeg altså ikke man kan tale om at der er tilvejebragt hverken under denne eller tidligere regeringer.
Lene Espersen (KF), 2004-05-06:
Jeg vil sige til hr. Jann Sjursen, at de argumenter, jeg har brugt, står jeg ved, også det argument, som hr. Jann Sjursen ikke er enig i.
Men jeg må også sige til hr. Jann Sjursen, at hr. Jann Sjursen siger på den ene side, at man skal se til Sverige, men det lyder ikke til, at hr. Jann Sjursen lytter meget til nogle af de erfaringer, man har fra Sverige.
Noget af det, jeg synes der er problematisk, er jo, at man ikke kan tale om et fald i prostitutionen, hvis det blot er den åbenlyse prostitution, der er faldet, for så er den skjulte prostitution steget.
Jeg tror alt andet lige, at de kvinder, der lever af prostitution i det skjulte, har det langt, langt ringere end dem, der lever af prostitution, der foregår i et mere åbent regi.